PRAEFATIO. 



vuae in primi Monographiae Heliceorum voiuminis prae- 

 fatione 1847 annuntiavi additamenta et supplementa, nunc Tibi, 

 benevole Lector, offero, pari modo ac in illo libro elaborata. 



Magna est copia specierum temporibus recentissimis de- 

 tectarum, nec non librorum nuperius editorum — novae species 

 et illae anterius descriptae iconibus insignibus, praesertim a 

 CI. Reeve et Deshayes, illustratae sunt — multae species in 

 Monographia signo «f» notatae nunc exactius mihi innotuerunt 

 — multae species cum aliis junctae et secundum prioritatis 

 leges mutatis nominibus designatae sunt — quare necesse fuit, 

 omnes species serie emendata, intersertis descriptionibus novis, 

 iterum enumerari. 



Methodum artificialem etiam hoc tempore, quo systemata 

 naturalia pro ordinandis Heliceis a pluribus claris auctoribus 

 proposita sunt, servandam esse putavi, ut ex clavibus generuin 

 praemissis singulae species suo loco facile inveniri possent, 

 quod methodis naturalibus, affinilates physiologicas solum spe- 

 ctantibus, nondum perficere contigit (Conf. Pfr. Symb. ad hist. 

 Helic. III. p. 3.). — Systemate anatomico, quod pariter plurium 

 auctorum studiis nunc colitur, sed minimam partem specierum 

 cognitarum hucusque comprehendit, eadem ratione uti non mihi 

 licuit. Sperandum autem est, ex his omnibus studiif conjunctis 

 systema mox oriundum esse, quod scientiae exactae poslula- 

 tionibus congruum evadat. 



